smcproject/ml-wiki-sentences huggingface dataset:
ദാപെർ ലെ സാക്ഷരതാ നിരക്ക് 74.7 ശതമാനമാണ്.
ദാപെർ ലെ 6 വയസ്സിനു താഴെയുള്ള കുട്ടികളുടെ എണ്ണം 779 ആണ്.
ഇത് ദാപെർ ലെ ആകെ ജനസംഖ്യയുടെ 13.12 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 2133 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 1889 പുരുഷന്മാരും 244 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 93.72 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 89.08 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ദാപെർ ലെ 1179  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 1309 - - ജനസംഖ്യ 5936 3296 2640 കുട്ടികൾ (0-6) 779 438 341 പട്ടികജാതി 1179 621 558 സാക്ഷരത 74.7 % 58.77 % 41.23 % ആകെ ജോലിക്കാർ 2133 1889 244 ജീവിതവരുമാനമുള്ള ജോലിക്കാർ 1999 1821 178 താത്കാലിക തൊഴിലെടുക്കുന്നവർ 1900 1730 170 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
ദാനം ഇംഗ്ലീഷ് വിലാസം https://ml.wikipedia.org/wiki/Charity_(practice) രാജാ രവിവർമ്മയുടെ ചിത്രം
ആവശ്യമുള്ളവർക്ക് സഹായം നൽകുന്ന പ്രവർത്തനമാണ് ദാനം .
ഇതൊരു മനുഷ്യത്വപരമായ നടപടിയാണ്.
ആവശ്യമുള്ളവർക്ക് പണമോ സാധനങ്ങളോ സമയവും പരിശ്രമവും നൽകുന്നതിൽ ദാനം ഉൾപ്പെടുന്നു.
തിരിച്ചൊന്നും പ്രതീക്ഷിക്കാതെയാണ് ഇത് ചെയ്യുന്നത്.
പാവപ്പെട്ട ആളുകൾക്ക് പണമോ ഭക്ഷണമോ നൽകുന്നത് ദാനധർമ്മത്തിന്റെ ഉദാഹരണമാണ്.
ദരിദ്രരോ രോഗികളോ പരിക്കേറ്റവരോ ആയ ആളുകളെ ദാനധർമ്മം നൽകേണ്ട ശരിയായ ആളുകളായി പൊതുവെ കണക്കാക്കുന്നു.
അത്തരം ആളുകളെ പിന്തുണക്കാത്തപ്പോൾ അവർ പലപ്പോഴും യാചിക്കാൻ തുടങ്ങുന്നു.
ഇത് അവർക്ക് അറിയാത്ത ആളുകളിൽ നിന്ന് നേരിട്ട് സഹായം ചോദിക്കുന്നു.
മറ്റുള്ളവർ ചാരിറ്റബിൾ ഓർഗനൈസേഷനുകളിൽ നിന്നുള്ള പിന്തുണയെ ആശ്രയിക്കാം.
ഈ സംഘടനകൾ പണവും സാധനങ്ങളും ശേഖരിച്ച് ആവശ്യമുള്ളവർക്ക് നൽകുന്നു.
ഭക്ഷണം, വെള്ളം , വസ്ത്രം , ആരോഗ്യ സംരക്ഷണം , പാർപ്പിടം തുടങ്ങിയ അടിസ്ഥാന ആവശ്യങ്ങൾ നൽകുന്നതിൽ മിക്ക ചാരിറ്റികളും ശ്രദ്ധാലുക്കളാണ്.
ദാനം ഹിന്ദുമതത്തിൽ ചരിത്രം
ഇന്ത്യയിൽ ദാനം, ഭിക്ഷാടനം എന്നിവ തുടങ്ങിയത് എന്നാണെന്നതിനു തെളിവുകൾ ഇല്ല.
വൈദികകാലത്ത് ദാനം നടപ്പിലില്ലായിരുന്നു.
യാഗങ്ങൾ നടത്തുകയായിരുന്നു അന്ന് പുണ്യം ലഭിക്കാൻ ചെയ്തിരുന്നത്.
എന്നാൽ യജ്ഞം നടത്തുന്ന വൈദികർക്ക് ഉപഹാരമായി രാജാക്കന്മാർ നൽകിയിരുന്നവയെ ദാനമായി കണക്കാക്കാനും സാധിക്കില്ല.
ശ്രമണരുടെ (ജൈന-ബുദ്ധമതക്കാർ) എതിർപ്പിനെ തുടർന്നാവണം യജ്ഞത്തിന്റെ സ്ഥാനത്ത് ദാനം സ്വീകരിച്ചത്.
ദാനം നൽകാനും രേഖപ്പെടുത്താനും ധർമശാസ്ത്രങ്ങൾ അനുശാസിച്ചു.
അങ്ങനെയാണ്‌ ദാനരേഖകളുടെ തുടക്കം.
ഭാരതത്തിൽ നിന്നും ലഭിച്ചിട്ടുള്ള ചരിത്രരേഖകളായ ശിലാലിഖിതങ്ങളിൽ കൂടുതലും ദാനരേഖകളാണ്‌.
3-)ം ശതകത്തിലെ അശോകന്റെ ബ്രാഹ്മിലിഖിതങ്ങൾ ആണ്‌ ഇന്ത്യയിലുള്ള ഏറ്റവും പഴക്കം ചെന്ന ദാനരേഖകൾ.
ദാനം ചെയ്യേണ്ടതിന്റെ ആവശ്യകത യാജ്ഞവൽക്യസ്മൃതിയിലൂടെ യാജ്ഞവൽക്യൻ പരാശരനെപ്പോലുള്ള മഹർഷിമാരും അനുശാസിച്ചു.
ദാനം ചെയ്യുന്നത് ബ്രാഹ്മണർക്ക് തന്നെയാകണം എന്നും നിർംബന്ധമുണ്ടായിരുന്നു.
യജ്ഞങ്ങൾ കുറഞ്ഞതോടെ ബ്രാഹ്മണരുടെ ഉപജീവനമാർഗ്ഗം കുറഞ്ഞതായിരിക്കണം ഇത്തരം അനുശാസനങ്ങൾക്ക് പിന്നിൽ.
അതിനായി അവർ ദാനമഹാത്മ്യങ്ങൾ എഴുതിയുണ്ടാക്കി.
പരാശന്റെ കൃതിയായ ബൃഹത്പരാശര സംഹിതയിൽ ദാനം ചെയ്യുന്നവൻ സ്വർഗ്ഗം പ്രാപിക്കുമെന്നും സുഖമനുഭവിക്കുമെന്നും സമ്പൂജ്യനായിത്തീരുമെന്നും പറയുന്നു.
ദാനം നൽകുന്നത് ഏറ്റവും ശ്രേഷ്ഠമായ പുണ്യകർമ്മങ്ങളിൽ ഒന്നാണ്.
ബ്രഹ്മജ്ഞാനം ദാനമായി നൽകുന്ന ഒരാൾ‍ക്ക് ബ്രഹ്മസായൂജ്യം കൈവരും.
അഭയം നൽകുന്നവന്  ഐശ്വര്യവും ധാന്യം നൽകുന്നവന് നിത്യസുഖവും ഫലം.
ജലദാനം കൊടുക്കുന്നയാൾക്കു സംതൃപ്തിയും അന്നം കൊടുക്കുന്നവന് അനശ്വരസുഖവും ലഭിക്കുമത്രെ.
ഗൃഹദാനം ചെയ്തവൻ ഉൽകൃഷ്ടകുടുംബങ്ങളെയും വെള്ളി ദാനം ചെയ്തവൻ സൗന്ദര്യത്തെയും ഗോദാനം ചെയ്തവൻ സൂര്യലോകത്തെയും നേടുമെന്ന് യാജ്ഞവൽക്യസ്മൃതിയിലും പ്രസ്താവിക്കുന്നു.
വൈദികകാലത്ത് ഗോക്കളായിരുന്നു സമ്പത്ത്.
അന്ന് ഗോദാനമായിരുന്നു ഏറ്റവും ശ്രേഷ്ഠമായത്.
പിന്നീട് ഭൂമിയിൽ കൃഷി കൂടുതലായി നടന്നു തുടങ്ങിയതോടെ ഭൂദാനവും നിലവിൽ വന്നു.
സ്വർണ്ണത്തിന്റെ കണ്ടുപിടിത്തത്തിനു ശേഷം അത് വ്യാപാരങ്ങളിൽ ഉപയോഗിക്കാൻ തുടങ്ങിയതിനു ശേഷം സ്വർണ്ണദാനവും നാണയവ്യവസ്ഥ വന്നപ്പോൾ നാണയവുമായി ദാനത്തിന്റെ അളവുകൾ.
യാജ്ഞവൽക്യന്റെ അനുശാസനപ്രകാരം ഭൂമി പോലുള്ള ദാനം തുണിയിലോ ചെപ്പേടിലോ ശിലകളിലോ രേഖപ്പെടുത്തി വക്കണം.
ഇത് ദാതാവ് തന്റെ അടയാളവും രേഖപ്പെടുത്തണം.
മനുഷ്യൻ ജീവിതത്തിൽ അറിഞ്ഞും അറിയാതെയും അനേകം ദുഷ്കൃത്യങ്ങൾ  ചെയ്യാറുണ്ട്.
ഇതിന് ഏക പരിഹാരമാർഗ്ഗം പ്രായശ്ചിത്തമാണ്.
കലികാലത്തിൽ ദാനത്തിനാണ് വളരെ പ്രാധാന്യം ഉള്ളത്.
ദാനം 4 വിധമാണ്.
നിത്യം നൈമിത്തികം കാമ്യം വിമലം
യാതൊരുവിധ പ്രതിഫലവും ആഗ്രഹിക്കാതെ ചെയ്യുന്ന ദാനം നിത്യം.
പാപ പരിഹാരാർത്ഥം ചെയ്യുന്ന ദാനം നൈമിത്തികം.
സമ്പത്ത്, സൗഭാഗ്യം മുതലായ ഇഹലോകകാര്യസിദ്ധികൾക്കായി ചെയ്യുന്ന ദാനം കാമ്യം.
ദൈവപ്രീതിക്കുവേണ്ടിമാത്രം ചെയ്യുന്ന ദാനം വിമലം.
ഈ ദാനം ഉത്തമരായവരും,ദാനാർഹരായവരും ആയ ബ്രാഹ്മണന്മാർക്കാണ് ചെയ്യേണ്ടത്.
ഇങ്ങനെയാണെങ്ങിലും ദാനങ്ങളിൽവച്ച് ഏറ്റവും ശ്രേഷ്ഠമായത് അന്നദാനമാണെന്ന് വിധിച്ചിട്ടുണ്ട്.
അതുകൊണ്ട് പാപപരിഹാരത്തിനും പുണ്യത്തിനും അന്നദാനം ഉത്തമമാണ്‌ എന്നാൺ വിശ്വാസം.
ഇസ്ലാം മതത്തിൽ
സക്കാത്ത് എന്നാണ്‌ ഇസ്ലാംമതത്തിൽ ദാനത്തെ പറയുന്നത്.
ഇത്‌ ധനികൻ പാവപ്പെട്ടവരായ സകാത്തിന്റെ അവകാശികൾക്ക്‌ നൽകുന്ന ഔദാര്യമല്ല, മറിച്ച്‌ ധനികന്റെ സ്വത്തിൽ അവർക്ക്‌ അല്ലാഹു നൽകിയ അവകാശമാണ്‌ എന്നാണ്‌ ഖുർആനിൽ പറയുന്നത്.
നിശ്ചിത അളവിൽ കൂടുതൽ സമ്പത്ത് കൈവശമുള്ളവർ അതിന്റ രണ്ടര ശതമാനം  യാത്രക്കാർ, കടബാധ്യതയുള്ളവർ തുടങ്ങിയവർക്ക് നിർബന്ധമായും കൊടുക്കേണ്ടതാണ് സകാത്ത്.
ഇത് ഒരു ദാനമല്ല മറിച്ച് വാങ്ങാൻ അർഹരായവരുട അവകാശമാണ്.
എന്നാൽ കൊടുക്കൽ നിർബന്ധമില്ലാത്തതും ഏതൊരാൾക്കും കൊടുക്കാവുന്നതുമായ ദാനം സ്വദഖ എന്നാണ് അറിയപ്പെടുന്നത്.
അവലംബം ↑ {{ cite book }} :  CS1 maint: others ( link ) CS1 maint: unrecognized language ( link ) ↑ {{ cite book }} : Cite has empty unknown parameter: | coauthors= ( help ) ↑ ബൃഹത്പരാശരസംഹിത 8:2
ദാന്തെ അലിഗ്യേരി ഇംഗ്ലീഷ് വിലാസം https://ml.wikipedia.org/wiki/Dante_Alighieri
ഒരു ഇറ്റാലിയൻ കവിയായിരുന്നു ദാന്തെ അലിഗ്യേരി (മെയ്/ജൂൺ 1265 - സെപ്റ്റംബർ 13/14 , 1321 ).
അദ്ദേഹത്തിന്റെ ഏറ്റവും പ്രശസ്ത കൃതിയാണ് ലാ ഡിവിനാ കൊമേഡിയ ( ഡിവൈൻ കോമഡി ).
ദ് ഡൈവൈൻ കോമഡിയിലെ ഏറ്റവും പ്രശസ്തമായ ഭാഗം പുസ്തകത്തിന്റെ ആദ്യത്തെ മൂന്നിലൊന്ന് ഭാഗമാണ് - കാവ്യത്തിന്റെ ആദ്യത്തെ 34 ഖണ്ഡികകൾ (cantos).
ഇൻഫെർണ്ണോ (നരകാഗ്നി) എന്ന ഈ ഭാഗം നരകത്തെ ഡാന്റെയുടെ ഭാവനയിൽ വർണ്ണിക്കുന്നു.
ഡാന്റെ നരകത്തെക്കുറിച്ച് ഈ പുസ്തകത്തിൽ എഴുതിയതാണ് ഇന്നും വളരെ കൂടുതൽ ആളുകൾ നരകത്തെക്കുറിച്ച് വിശ്വസിക്കുന്നത്.
എങ്കിലും ഡാന്റെ ഒരു വിശ്വാസി ആയിരുന്നില്ല.
ഒരു കവിഭാവന എന്ന നിലയിലേ ഡാന്റെ നരകത്തെക്കുറിച്ച് എഴുതിയുള്ളൂ.
1265-ൽ ജനിച്ചതായി കരുതപ്പെടുന്നു.
ഡാന്റെ എന്നും ഡാന്റിയെന്നും ദാന്തെയെന്നും ഈ മഹാകവിയുടെ നാമം ഉച്ചരിക്കപ്പെടുന്നു.
ദാന്തെ എന്ന പദത്തിന് 'ദാതാവ്' എന്നാണർഥം.
ഫ്ലോറൻസിലെ ഒരു 'ഗ്വെൾഫ്' കുടുംബത്തിലാണ് ദാന്തെയുടെ ജനനം .
അലിഘീറി (അലിഗീറി) എന്നത് കുടുംബനാമമാണ്.
1283-ൽ ജെമ്മാ ഡൊണാറ്റിയെ വിവാഹം കഴിച്ചു.
1289-ൽ 'അറെസോ'യെക്ക് എതിരായി കബാൾഡിനോ നടത്തിയ യുദ്ധത്തിൽ അശ്വാരൂഢനായി മുന്നണിയിൽ ഇദ്ദേഹം പടവെട്ടിയതായി രേഖകളിൽ കാണുന്നു.
ഇദ്ദേഹത്തിന്റെ കാമുകിയും ഡിവൈൻ കോമഡി യിലെ നായികയുമായ ബിയാട്രീസ് അന്തരിച്ചത് 1290 ജൂൺ 8 -നാണ്.
ലാ വിറ്റാ നോവ ('നവ്യജീവിതം') എന്ന കൃതിയുടെ രചന 1293-ൽ പൂർത്തിയാക്കി.
1295-നടുത്ത് ദാന്തേ സജീവ രാഷ്ട്രീയപ്രവർത്തകനായി മാറി.
1300-ലാണ് ഡിവൈൻ കോമഡി എന്ന പ്രധാന കൃതിയിലെ കല്പിതമായ ത്രിമണ്ഡല യാത്ര ആരംഭിക്കുന്നത്.
1300 ജൂൺ 15-ന് ദാന്തെ ഫ്ളോറൻസിലെ മജിസ്ട്രേറ്റുമാരിൽ ഒരാളായി നിയമിക്കപ്പെട്ടു.
1302 മാർച്ചിൽ രാഷ്ട്രീയകാരണങ്ങളാൽ നാടുകടത്തപ്പെട്ടു.
1304-നും 1307-നും ഇടയിൽ ദ് വൾഗാരി എലക്വന്റ്ഷ്യ യും ( De Valgari Eloquentia ), കൺവൈവ്യോ യും ( Convivio ) രചിക്കപ്പെട്ടു.
1310-ലാണ് ഡി മോണാർക്കിയ യുടെ രചന.
1314-ൽ ഡിവൈൻ കോമഡി യുടെ പ്രഥമ കാണ്ഡമായ 'ഇൻഫെർണോ' വിരചിതമായി.
കുറ്റസമ്മതം നടത്തിയാൽ തിരിച്ച് നാട്ടിലെത്താമെന്ന് 1315-ൽ അധികാരികൾ അറിയിച്ചുവെങ്കിലും ദാന്തെ അതിനു വഴങ്ങിയില്ല.
ഒമ്പതാം വയസ്സിൽ കണ്ടുമുട്ടിയ ബിയാട്രീസ് പോർട്ടിനാരിയോട് ദാന്തെയ്ക്കു തോന്നിയ ഗാഢസ്നേഹം ഇദ്ദേഹത്തിന്റെ ജീവിതഗതിയുടെ വഴിത്തിരിവായി.
ബിയാട്രീസിനും അന്ന് ഒമ്പതുവയസ്സായിരുന്നു.
വല്ലപ്പോഴും ഒരിക്കൽ മാത്രമേ ദാന്തെയ്ക്കു ബിയാട്രീസിനെ കാണാൻ കഴിഞ്ഞിരുന്നുള്ളൂ.
ബിയാട്രീസിനെ ഒരു പ്രഭു വിവാഹം കഴിച്ചു (സൈമൺ ഡിബാർഡി).
ഇരുപത്തിനാലാമത്തെ വയസ്സിൽ ബിയാട്രീസ് അന്തരിച്ചു.
ദാന്തെയ്ക്ക് പല കൃതികളുടെയും രചനയ്ക്കു പ്രചോദമനമരുളിയത് ബിയാട്രീസിനോടുണ്ടായിരുന്നു അഗാധ പ്രേമമായിരുന്നു.
ബിയാട്രീസിന്റെ മരണത്തിനു മുമ്പുതന്നെ ദാന്തെ ജെമ്മാ ഡൊണാറ്റിയെ വിവാഹം കഴിച്ചിരുന്നു.
ഇരുപതാമത്തെ വയസ്സുമുതൽ ദാന്തെ ബിയാട്രീസിനെക്കുറിച്ച് കവിതകൾ എഴുതിത്തുടങ്ങി.
ലാ വിറ്റാ നോവ ( La Vita Nova-New Life ) എന്ന കൃതിയിൽ 31 പ്രതീകാത്മക കവിതകളാണുള്ളത്.
പ്രേമവിഷയപരമായ ഉദാത്തവികാരം നിറഞ്ഞുനില്ക്കുന്ന കൃതിയാണിത്.
ഓരോ കവിതയ്ക്കുമുള്ള വ്യാഖ്യാനമാണ് ഇതിലെ ഗദ്യഭാഗത്തിലുള്ളത്.
ലാറ്റിൻ ഭാഷയിൽ 'ബിയാറ്റ' എന്ന പദത്തിന് 'അനുഗൃഹിത' എന്നാണർഥം.
സങ്കല്പം, ശൈലി, പ്രതിപാദ്യം എന്നിവയുടെ അടിസ്ഥാനത്തിൽ ലാ വിറ്റാ നോവ മൗലിക കൃതിയാണ്.
ആത്മകഥാപരമാണ് ഈ കൃതി.
പതിനെട്ടാമത്തെ വയസ്സു മുതൽ ദാന്തെ കവിതകൾ എഴുതിത്തുടങ്ങിയതായി കരുതപ്പെടുന്നു.
ക്ലാസ്സിക് കൃതികളിൽ ചെറുപ്പകാലത്തുതന്നെ ദാന്തെ അവഗാഹം  നേടിയിരുന്നു. 'സത്യവേദപുസ്തക'വുമായി ഗാഢമായ ബന്ധംതന്നെയാണ് ഇദ്ദേഹത്തിനുണ്ടായിരുന്നത്.
ദാന്തെയുടെ റൈംസ് എന്ന കൃതിയിൽ (ഇത് സമാഹരിച്ചത് ദാന്തെ അല്ല) ലാ വിറ്റാ നോവ യിൽ ഇടം കിട്ടാതെവന്ന ഭാവ കവിതകളാണ് ഉൾ പ്പെടുത്തിയിരിക്കുന്നത്.
ഈ ഭാവഗീതസമാഹാരത്തിന് കൺസോണീറി ( Consoniere )എന്ന മറ്റൊരു പേരുകൂടിയുണ്ട്.
ദാന്തെയുടെ ആദ്യകാല കവിതകൾ പലതും ഈ സമാഹാരത്തിൽ ഉൾ പ്പെടുത്തിയിരിക്കുന്നു.
കൺവൈവ്യോ ( Convivio )യുടെ രണ്ടാംഭാഗം ദ് ബാങ്ക്വറ്റ് ( The Banquet ) എന്ന പേരിൽ അറിയപ്പെടുന്നു.
സാഹിത്യത്തെക്കുറിച്ച് ദാന്തെയ്ക്കു തോന്നിയ അഭിപ്രായങ്ങൾ പലതും ഈ ഗ്രന്ഥത്തിൽ അടങ്ങിയിരിക്കുന്നു.
ദാന്തെയുടെ പില്ക്കാല ഭാവഗീതങ്ങളെക്കുറിച്ചുള്ള വിശദീകരണങ്ങൾ ഈ കൃതിയിലുണ്ട്.
ദാന്തെയുടെ ദ് വൾഗാരി എലക്വൻഷിയ എന്ന ഗ്രന്ഥം ഇറ്റാലിയൻ ഭാഷയെ ഗൗരവപൂർണമായ സാഹിത്യ ഭാഷയായി കാണേണ്ടതിന്റെ ആവശ്യകത വ്യക്തമാക്കുന്നു.
ഭാഷാപരമായ മാറ്റങ്ങൾ സംഭവിച്ചുകൊണ്ടിരിക്കുമ്പോൾ ഇറ്റാലിയൻ ഭാഷ അഭിമുഖീകരിക്കുന്ന പ്രശ്നങ്ങൾ ഈ ഗ്രന്ഥത്തിൽ ചർച്ച ചെയ്യപ്പെട്ടിരിക്കുന്നു.
ഡിവൈൻ കോമഡി എഴുതിത്തുടങ്ങിയതിനുശേഷമാണ് ദാന്തെ ഡി മൊണാർക്കിയ എന്ന ഗ്രന്ഥം രചിക്കുന്നത്. 'രാജാധിപത്യത്തെപ്പറ്റി' എന്ന ഈ കൃതിയിൽ ദാന്തെയുടെ രാഷ്ട്രീയമായ അഭിപ്രായങ്ങൾ പ്രകടമാകുന്നു.
ഈ ഗ്രന്ഥം ലാറ്റിൻ ഭാഷയിലാണ് രചിക്കപ്പെട്ടിരിക്കുന്നത്.
പള്ളിയും രാഷ്ട്രവും വേർപെട്ടുതന്നെ നില്ക്കണമെന്ന ആശയത്തിന് ഈ ഗ്രന്ഥത്തിൽ പ്രാധാന്യം നല്കിയിരിക്കുന്നു.
ശക്തനായ പോപ്പും  ശക്തനായ രാജാവും വേണമെന്ന് ദാന്തെ വാദിക്കുന്നു.
എന്നാൽ മാത്രമേ അവർക്ക് പൊതുനന്മയ്ക്കുവേണ്ടി നിലകൊളളാൻ കഴിയുകയുള്ളൂ.
ദാന്തെയുടെ കൃതികളുടെ കൂട്ടത്തിൽ ഏറ്റവും കൂടുതൽ സ്മരിക്കപ്പെടുന്നതും വാഴ്ത്തപ്പെടുന്നതും ഡിവൈൻ കോമഡിയാണ് .
മൂന്ന് കാണ്ഡങ്ങളുള്ള  ഈ കാവ്യത്തിന് നൂറ് സർഗങ്ങളാണുള്ളത്.
ഒന്നാം കാണ്ഡം 'നരകം' (Inferno) എന്ന പേരിലും രണ്ടാം കാണ്ഡം 'ശുദ്ധീകരണ മണ്ഡലം' (Purgatory) എന്ന പേരിലും മൂന്നാം കാണ്ഡം 'സ്വർഗം' (Paradise)എന്ന പേരിലും അറിയപ്പെടുന്നു.
പ്രഥമ കാണ്ഡത്തിൽ 34 സർഗങ്ങളും തുടർന്നുള്ള രണ്ടു കാണ്ഡങ്ങളിൽ 33 വീതം സർഗങ്ങളുമാണുള്ളത്.
മൂന്ന് മണ്ഡലങ്ങളിലൂടെ ദാന്തെ നടത്തുന്ന യാത്രയാണ് ഈ മഹാകാവ്യത്തിന്റെ പ്രതിപാദ്യം.
ബിയാട്രീസ് എന്നു പേരുള്ള സുന്ദരിയായ സമപ്രായക്കാരിയോട് ദാന്തെയ്ക്കു തോന്നിയ പ്രണയമാണ് ഈ കാവ്യം  രചിക്കുന്നതിന് പ്രചോദകമായിത്തീർന്നത്.
ഇരുപത്തിനാലാമത്തെ വയസ്സിൽ അന്തരിച്ച ബിയാട്രീസിനെ നായികയാക്കിക്കൊണ്ട് താൻ ഒരു കാവ്യം രചിക്കുമെന്ന് ദാന്തെ പ്രതിജ്ഞ ചെയ്തിരുന്നു.
രാഷ്ട്രീയ കാരണങ്ങളാൽ നാടുകടത്തപ്പെട്ട ഇദ്ദേഹം പരദേശത്തു വച്ചാണ് ഡിവൈൻ കോമഡി യുടെ രചന നിർവഹിച്ചത്.
14-ആം ശതകത്തിന്റെ ആദ്യഘട്ടത്തിൽ രചന പൂർത്തിയാക്കിയ ഈ കൃതിയുടെ ആദ്യ നാമം ലാ കൊമേദിയ എന്നായിരുന്നു.
നൂറ്റാണ്ടുകൾക്കുശേഷമാണ് ഡിവൈൻ കോമഡി എന്ന പേര് പ്രസിദ്ധമായത്.
ദേശ ഭാഷയിലാണ് ഡിവൈൻ കോമഡി രചിക്കപ്പെട്ടത്. 'വിഷാദത്തിൽനിന്ന് സന്തോഷത്തിലേക്കു നീങ്ങുന്ന കൃതി' എന്ന് ഇതിനെ വിശേഷിപ്പിച്ചിട്ടുണ്ട്.
ദാന്തെ ഒരു ബഹുമുഖ പ്രതിഭയായി ആദരിക്കപ്പെടുന്നു.
ഇദ്ദേഹം ഒരു വീരയോദ്ധാവും ധീര രാഷ്ട്രീയപ്രവർത്തകനും ആദർശങ്ങളിൽ അടിയുറച്ച വിശ്വാസം പുലർത്തിയ സ്നേഹഗായകനും പൊതുക്കാര്യപ്രസക്തനും തത്ത്വചിന്തകനും ഭാവഗീത രചയിതാവും ചിത്രകാരനും ഒക്കെ ആയിരുന്നു.
1321-ൽ ദാന്തെ അന്തരിച്ചു.
അവലംബം ↑ http://www.newadvent.org/cathen/04628a.htm ↑ http://www.telegraph.co.uk/news/newstopics/howaboutthat/2145378/Dantes-infernal-crimes-forgiven.html സ്രോതസ്സുകൾ De vulgari eloquentia , 1577 Gardner, Edmund Garratt (1921).
Dante , London, Pub.
for the British academy by H. Milford, Oxford University Press.
Hede, Jesper.
Reading Dante: The Pursuit of Meaning .
Lanham, MD: Lexington Books.
Scott, John A. (1996).
Dante's Political Purgatory , Philadelphia, University of Pennsylvania Press.
Seung, T. K. (1962).
The Fragile Leaves of the Sibyl: Dante's Master Plan .
Westminster, MD: Newman Press.
Toynbee, Paget (1898) A Dictionary of the Proper Names and Notable Matters in the Works of Dante .
London, The Clarendon Press.
Whiting, Mary Bradford (1922).
Dante the Man and the Poet .
Cambridge, England.
W. Heffer Sons, ltd. Allitt, John Stewart.
Dante, il Pellegrino , Villa di Serio (BG), Edizioni Villadiseriane (in Italian).
Giovanni Andrea Scartazzini La Divina Commedia riveduta e commentata - (1874-1890, 4 vol.) Giovanni Andrea Scartazzini Enciclopedia dantesca: dizionario critico e ragionato di quanto concerne la vita e le opere di Dante Alighieri - (1896-1898, 2 vol.) പുറത്തേയ്ക്കുള്ള കണ്ണികൾ Dante Alighieri entry by Winthrop Wetherbee in the Stanford Encyclopedia of Philosophy The World of Dante multimedia, texts, maps, gallery, searchable database, music, teacher resources, timeline The Princeton Dante Project Archived 2009-06-03 at the Wayback Machine .
texts and multimedia The Dartmouth Dante Project searchable database of commentary Società Dantesca Italiana (bilingual site) manuscripts of works, images and text transcripts "Digital Dante" – Divine Comedy with commentary, other works, scholars on Dante Yale Course on Dante Works Italian and Latin texts, concordances and frequency lists രചനകൾ ദാന്തെ അലിഗ്യേരി ലൈബ്രറികളിൽ ( വേൾഡ്കാറ്റ് കാറ്റലോഗ്) ദാന്തെ അലിഗ്യേരി എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദാന്തെ, അലിഘീറി (1265 - 1321) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദാബിഖ് ഇംഗ്ലീഷ് വിലാസം https://ml.wikipedia.org/wiki/Dabiq ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 സെപ്റ്റംബർ മുതൽ തുടരുന്നു.
വടക്കൻ സിറിയയിൽ തുർക്കി അതിർത്തിയോട് 10 കിലോമീറ്റർ തൊട്ടടുത്തായി സ്ഥിതിചെയ്യുന്ന ഒരു ചെറു പട്ടണമാണ് ദാബിഖ് .
1516ൽ ഓട്ടോമൻ സാമ്രാജ്യവും ഈജിപ്തിലെ മംലൂക്ക് സാമ്രാജ്യവും തമ്മിൽ നടന്ന മർജ് ദാബിഖ് യുദ്ധം നടന്നത് ഈ സ്ഥലത്താണ്.
അവലംബം ↑ General Census of Population and Housing 2004 .
Syria Central Bureau of Statistics (CBS).
Aleppo Governorate.
Archived at .
(in Arabic)
ദാന അവർത്താനി ഇംഗ്ലീഷ് വിലാസം https://ml.wikipedia.org/wiki/Dana_Awartan
പലസ്തീൻ-സൗദി കലാകാരിയാണ് ദാന അവർത്താനി.
ഇസ്ലാമിക കലാരൂപങ്ങളുടെ പുനരുജ്ജീവനമാണ് ഇവരുടെ സൃഷ്ടികൾ.
സൂഫിസത്തിലൂന്നിയാണ് ദാനയുടെ രചനകളെല്ലാം.
ജാമ്യതീയ രൂപങ്ങളിലൂടെയാണ് ദാന കലയെയും ഗണിതശാസ്ത്രത്തെയും ഇഴചേർക്കുന്നത്.
ഗണിതശാസ്ത്രത്തിന്റെ സഹായത്തോടെ ഇസ്ലാമിക കലയെ സമകാലീന കലയുമായി പരിചയപ്പെടുത്താനാണ് ദാനയുടെ പരിശ്രമം.
ജീവിതരേഖ കൊച്ചി-മുസിരിസ് ബിനാലെ 2016
ഫോർട്ട് കൊച്ചി ഡേവിഡ് ഹാളിലാണ് ദാന അവർത്താനിയുടെ സൃഷ്ടികൾ പ്രദർശിപ്പിച്ചിരുന്നത്.
വിശ്വാസത്തെയും ഗണിതശാസ്ത്രത്തെയും സമന്വയിപ്പിച്ച് ആത്മീയമായ ആവിഷ്‌കാരം കൊച്ചി-മുസിരിസ് ബിനാലെയിലൂടെ ഉണ്ടാക്കിയെടുക്കുകയാണ് ദാന.
പന്ത്രണ്ടാം നൂറ്റാണ്ടിലെ സൂഫി കവി ഇബ്‌ന് അറബി തന്റെ മക്ക സന്ദർശനത്തെക്കുറിച്ച് എഴുതിയ പദ്യങ്ങളിൽ നിന്ന് പ്രചോദനമുൾക്കൊണ്ടാണ് ദാന കൊച്ചി-മുസിരിസ് ബിനാലെയിൽ തന്റെ കലാരൂപം സൃഷ്ടിച്ചത്.
പെയിന്റിംഗ്, വര, തുന്നൽ, ദാരു നിർമ്മിതികൾ എന്നിവയാണ് ദാനയുടെ കലാസൃഷ്ടികൾ.
ഇവ ഗണിത ശാസ്ത്ര ആകാരഭംഗിയ്ക്കുള്ള ശ്രദ്ധാഞ്ജലി കൂടിയാകുന്നു.
ലൗ ഇസ് മൈ ലോ, ലൗ ഇസ് മൈ ഫെയ്ത്(സ്‌നേഹമാണെന്റെ നിയമം, സ്നേഹമാണെന്റെ വിശ്വാസം) എന്നാണ് ദാന തന്റെ പ്രദർശനത്തിന് നൽകിയിരിക്കുന്ന പേര്.
വലുതിൽ നിന്ന് ചെറുതാകുന്ന രീതിയിലാണ് രചനകൾ പ്രദർശിപ്പിച്ചിരിക്കുന്നത്.
ഉയിർപ്പിലേക്കുള്ള ആത്മീയയാത്രയാണ് ഇതു കൊണ്ട് ദാന ഉദ്ദേശിച്ചിരിക്കുന്നത്.
എല്ലാ അക്കങ്ങൾക്കും അർത്ഥമുണ്ടെന്നാണ് അവരുടെ പക്ഷം.
എന്നാൽ തനിക്ക് പ്രിയപ്പെട്ട അക്കം എട്ടാണ്.
ഗണിതശാസ്ത്രം, സംഖ്യാശാസ്ത്രം, ജാമ്യതീയ രൂപങ്ങൾ എന്നിവയിലെല്ലാം സൗന്ദര്യാത്മകമായി തൃപ്തിപ്പെടുത്തുന്ന രീതിയിലാണ് എട്ട് എന്ന അക്ഷരത്തിന്റെ രൂപം.
അറാബിയുടെ ശീലുകൾ പ്രകാരം അഷ്ടകോൺ നക്ഷത്രം അന്ത്യവിധി ദിവസത്തിൽ ദൈവത്തിന്റെ സിംഹാസനം താങ്ങിയിരിക്കുന്ന എട്ടു മാലാഖമാരെ സൂചിപ്പിക്കുന്നു.
ഗഹനമായ ചിന്തയിൽ ഇതിന് പുനർജ്ജനനത്തെ പ്രതിനിധീകരിക്കുന്നു.
എട്ട് രൂപങ്ങളെ അടിസ്ഥാനമാക്കിയാണ് ജറുസലേമിലെ ഡോം ഓഫ് റോക്ക് നിർമ്മിച്ചിരിക്കുന്നതെന്നും ദാന വിശദീകരിക്കുന്നു.
അവലംബം ↑ Press Release (Malayalam) : KMB 2016: Artist Dana Awartani blends faith and math in unique fashion - 04.01.2017
ദാന്തെ ഗബ്രിയൽ റോസെറ്റി ഇംഗ്ലീഷ് വിലാസം https://ml.wikipedia.org/wiki/Dante_Gabriel_Rossetti
ദാന്തെ ഗബ്രിയൽ റോസെറ്റി ( / ˈ d æ n t i ˈ ɡ eɪ b r i əl r ə ˈ z ɛ t i / ; മെയ് 12 1828 - ഏപ്രിൽ 9 1882) ഒരു ഇംഗ്ലീഷ് എഴുത്തുകാരനും, പെയിന്ററും, ചിത്രീകരണം നടത്തുന്നയാളും, പരിഭാഷകനുമായിരുന്നു.
ഇദ്ദേഹമാണ്, 1842-ൽ വില്ല്യം ഹോൾമാൻ ഹണ്ട് , ജോൺ എവററ്റ് മില്ല്യാസ് എന്നിവരോടൊപ്പം പ്രി-റാഫേലൈറ്റ് ബ്രദർഹുഡ് സ്ഥാപിച്ചത്, ഇത് പിന്നീടുള്ള രണ്ടാം തലമുറ കലാകാരന്മാരെ കൂടുതൽ ഉത്തേജിപ്പിച്ചു, വില്ല്യം മോറിസ്, എഡ്വാവാർഡ് ബേൺ ജോൺസ് എന്നിവർ അതിനുദാരഹരണമാണ്.
ദാന്തെയുടെ പ്രവർത്തനങ്ങൾ യുറോപ്പ്യൻ സിമ്പോളിസ്റ്റുകളേയും  സ്വാധീനിച്ചു, ഒപ്പം അസതെറ്റിക് ചലനങ്ങളുടെ മുൻഗാമിയാകുകയും ചെയ്തു.
ദാനനികുതി ഇംഗ്ലീഷ് വിലാസം https://ml.wikipedia.org/wiki/Inheritance_tax
ഒരു വ്യക്തിയുടെ ജീവിതകാലത്ത് നടത്തുന്ന ദാനങ്ങൾക്കോ സമ്മാനങ്ങൾക്കോ മേൽ ചുമത്തുന്ന നികുതിയാണ് ദാനനികുതി .
1974-ൽ ബ്രിട്ടനിൽ സ്വത്ത് കൈമാറ്റത്തിന്മേൽ ഒരു പ്രത്യേക നികുതി ചുമത്തിത്തുടങ്ങിയത് അതുവരെ നിലവിലിരുന്ന എസ്റ്റേറ്റ് ഡ്യൂട്ടിക്ക് പകരമായിരുന്നു.
1986-ൽ ഈ പുതിയ നികുതിയുടെ പേര് ഇൻഹെറിറ്റൻസ് നികുതി (Inheritance tax) എന്നു മാറ്റുകയുണ്ടായി.
എല്ലാ ദാനങ്ങളും ഈ നികുതിയുടെ പരിധിയിലായി.
മരണത്തിന് ഏഴ് വർഷം മുമ്പ് ഒരു വ്യക്തി നടത്തുന്ന ദാനങ്ങൾക്ക് നികുതിബാദ്ധ്യത ഇല്ലായിരുന്നു.
മരണത്തിന് മൂന്ന് വർഷം മുമ്പ് നടത്തുന്ന മുഴുവൻ ദാനങ്ങളും നികുതിവിധേയമാക്കുന്ന തരത്തിലാണ് പിന്നീടുണ്ടായ ബ്രിട്ടിഷ് ബജറ്റുകൾ തയ്യാറാക്കിയത്.
കാലാകാലങ്ങളിൽ പൈതൃകസ്വത്ത് ദാനമായി കിട്ടുന്നവർ കൊടുക്കേണ്ട നികുതിനിരക്കുകളിൽ മാറ്റങ്ങൾ ഉണ്ടായിട്ടുണ്ട്.
നിയമത്തിൽ ചില ഒഴിവുകളും സഹായങ്ങളും നികുതിദായകന് ലഭ്യമാക്കിയിട്ടുണ്ട്.
സന്നദ്ധ സേവാസംഘടനകൾ, വിദ്യാഭ്യാസ സ്ഥാപനങ്ങൾ, ജീവകാരുണ്യ സ്ഥാപനങ്ങൾ എന്നിവ സ്വീകരിക്കുന്ന ദാനങ്ങൾക്ക് സാധാരണയായി ഈ നികുതി ചുമത്താറില്ല.
ചില അവസരങ്ങളിൽ അവയ്ക്കുമേൽ ചില പരിധികൾ ഉണ്ടാകും എന്നുമാത്രം.
പരീക്ഷണാടിസ്താനത്തിൽ
കേംബ്രിജ് ധനശാസ്ത്രജ്ഞനായിരുന്ന പ്രൊഫ. നിക്കോളസ് കാൽഡർ (Nicholas Kaldor) ഇന്ത്യയിലെ നികുതിപരിഷ്കാരത്തെക്കുറിച്ചുള്ള റിപ്പോർട്ടിലാണ് ദാനനികുതി ഇവിടെ പരീക്ഷിക്കാൻ നിർദ്ദേശം നൽകിയത്.
ഇന്ത്യൻ നികുതിസമ്പ്രദായത്തിൽ നികുതിഒഴിവാക്കലും നികുതിവെട്ടിപ്പും സാർവത്രികമാണ്.
അതുകൊണ്ട് എല്ലാ പഴുതുകളും അടയ്ക്കാൻ പ്രത്യക്ഷനികുതിഘടന പരിഷ്കരിക്കണമെന്ന് അദ്ദേഹം നിർദ്ദേശിച്ചു.
1956-ൽ സമർപ്പിച്ച റിപ്പോർട്ടിൽ ആദായനികുതിയുടെ ഏറ്റവും ഉയർന്ന നിരക്ക് 42% ആയിരിക്കണമെന്നും ആദായനികുതിക്കു പുറമേ സ്വത്ത്നികുതി, ദാനനികുതി, വ്യയനികുതി എന്നിവകൂടി ഇന്ത്യ പുതുതായി നടപ്പാക്കണമെന്നും അദ്ദേഹം നിർദ്ദേശിച്ചു.
പിൽക്കാലത്ത് അവ ഇന്ത്യ പരീക്ഷിക്കുകയും ചെയ്തു.
1958-ലെ നികുതിനിയമം
1958-ലെ നികുതിനിയമം അനുസരിച്ച് വ്യക്തി, അവിഭക്ത ഹിന്ദുകുടുംബം, കമ്പനിട്രസ്റ്റുകൾ എന്നിവർക്ക് ദാനനികുതി ബാധകമാണ്.
നിലവിലുള്ള സ്ഥാവരജംഗമ വസ്തുക്കൾ പ്രതിഫലം ആഗ്രഹിക്കാതെയും പ്രതിഫലം കൈപ്പറ്റാതെയും മറ്റൊരാൾക്കോ ഏജൻസിക്കോ കൈമാറ്റം ചെയ്താൽ അത് ദാനം എന്ന നിർവചനത്തിൻകീഴിൽ വരും.
ദാതാവ്, ദാനം സ്വീകരിക്കുന്നയാൾ എന്നിവരെ വ്യക്തമായി നിയമത്തിൽ നിർവചിച്ചിട്ടുണ്ട്.
നികുതിയിൽ നിന്നുള്ള ഒഴിവുകൾ പ്രത്യേകം വിശദമാക്കിയിരിക്കുന്നു.
വിദേശത്തു താമസിക്കുന്ന പ്രവാസി ഇന്ത്യക്കാർ നോൺ റസിഡന്റ് അക്കൌണ്ടിലെ നിക്ഷേപത്തുകയിൽനിന്നു നടത്തുന്ന ദാനം, ഇന്ത്യയിലെ ബന്ധുവിന് നൽകുന്ന ദാനം, ആതുരസേവന-ധർമസ്ഥാപനങ്ങൾക്ക് നൽകുന്ന ദാനം, കുട്ടികളുടെ വിദ്യാഭ്യാസത്തിനുവേണ്ടി നൽകുന്ന ദാനം എന്നിവ നികുതിയിൽനിന്ന് ഒഴിവാക്കപ്പെട്ടിട്ടുണ്ട്.
ഇന്ത്യയിൽ 1999-2000 അസ്സസ്മെന്റ് വർഷം മുതൽ ദാനനികുതിനിയമത്തിൽ മാറ്റം വന്നു.
വിവാഹ ആവശ്യത്തിന് നൽകുന്ന രണ്ട് ലക്ഷം രൂപ വരെയുള്ള ദാനം നികുതിയിൽനിന്ന് ഒഴിവാക്കി.
കാലാകാലങ്ങളിൽ നികുതിനയത്തിൽ മാറ്റങ്ങൾ ഉണ്ടാകാവുന്നതാണ്.
അവലംബം പുറംകണ്ണികൾ http://window.state.tx.us/taxinfo/inherit/index.html Archived 2012-01-02 at the Wayback Machine .
http://www.tn.gov/revenue/tntaxes/inherit.htm Archived 2012-01-14 at the Wayback Machine .
http://frankellis.hubpages.com/hub/federal-inheritance-tax Archived 2012-01-06 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദാനനികുതി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദാനിയേലിന്റെ പുസ്തകം ഇംഗ്ലീഷ് വിലാസം https://ml.wikipedia.org/wiki/Book_of_Daniel
ദാനിയേലിന്റെ കാലത്തുണ്ടായിരുന്ന രാജാക്കന്മാർ.
നെബുക്കദ്നേനേസർ , ബെൽത്ത് ശസ്സർ , ദാര്യവേശ്, കോരശ് എന്നിങ്ങനെ നാലു രാജാക്കന്മാരാണ് ദാനിയേലിന്റെ പുസ്തകത്തിലുള്ളത്.
എന്നാൽ എഴുപത് വർഷങ്ങൾ നീണ്ട ബാബേൽ പ്രവാസത്തിൽ മറ്റു ചില രാജാക്കന്മാരെ പറ്റിയും  ബൈബിളിൽ പരാമർശിക്കുന്നുണ്ട്.
അതുകൊണ്ട് തന്നെ എട്ടു രാജാക്കന്മാർ എങ്കിലും യിസ്രയേൽ ജനത്തിെന്റെ എഴുപത് വർഷ പ്രവാസത്തിനിടക്ക് അവരെ ഭരിച്ചിട്ടുണ്ടാവാം.
നെബുക്കദ്നേനേസർ 1
യിസ്രയേൽ ജനത്തെ പ്രവാസത്തിലേക്ക് കൊണ്ടുപോയത്  നെബുക്കദ്നേനേസർ ഒന്നാമൻ ആയിരിക്കാം .
തന്റെ വാഴ്ചയുടെ എട്ടാം ആണ്ടിൽ യെഹോയാഖീൻ രാജാവിനെയും (2 രാജാ:24;15) ജനത്തിൽ കുറേ പേരെയും വാഴ്ചയുടെ പത്തൊൻപതാം ആണ്ടിൽ (2 രാജാ: 25; 8 ....) യെരുശലേം നശിപ്പിച്ച് ബാക്കി ജനത്തേയും പ്രവാസത്തിലാക്കി.
2 എവീൽ-മെരോദക്ക്
യിസ്രേയേൽ ജനം പ്രവാസത്തിലായി 29 വർഷം ആയപ്പോൾ എവീൽ-മെരോദക്ക് ആയിരുന്നു ബാബേൽ രാജാവ്.
യെഹൂദാരാജാവായ യെഹോയാഖീന്റെ പ്രവാസത്തിന്റെ മുപ്പത്തേഴാം ആണ്ടിൽ (യിസ്രയേൽ ജനത്തിന്റെ പ്രവാസത്തിന് പതിനൊന്ന് വർഷം മുൻപേ യെഹോയാഖീൻ രാജാവ് പ്രവാസത്തിലായി) പന്ത്രണ്ടാം മാസം ഇരുപത്തേഴാം തിയ്യതി ബാബേൽ രാജാവായ എവീൽ-മെരോദക്ക് താൻ രാജാവായ ആണ്ടിൽ യെഹൂദാരാജാവായ യെഹോയാഖീനെ കടാക്ഷിച്ചു കാരാഗൃഹത്തിൽനിന്നു വിടുവിച്ചു
( 2 രാജാക്കന്മാർ 25 : 27 )
3 അഹശ്വേരോശ്‍രാജാവ്
എസ്ഥേർ ഒന്നാം അധ്യായം
4 നെബുക്കദ്നേനേസർ 2
ദാനിയേൽ 2:1 നെബുക്കദ്നേനേസർ രാജാവിന്റെ വാഴ്ചയുടെ രണ്ടാം സംവത്സരത്തിൽ നടന്ന കാര്യം പറഞ്ഞിരിക്കുന്നു.
നെബുക്കദ്നേനേസർ ഒന്നാമൻ തന്റെ വാഴ്ചയുടെ  പത്തൊൻപതാം വർഷമാണ് യിസ്രയേൽ ജനത്തെ പ്രവാസത്തിലാക്കിയത് .
ദാനിയേലും അങ്ങനെ വന്നതാണ്.
അതു കൊണ്ട് ഈ രാജാക്കന്മാർ രണ്ടും പേര് ഒന്നാണെങ്കിലും രണ്ടു ആളാവാനാണ് സാധ്യത.
5 ബെൽത്ത് ശസ്സർ
ദാനിയേൽ 5:1 നെബുക്കദ്നേനേസർ ഒന്നാമന്റെ മകനും (ദാനിയേൽ 5:2) നെബുക്കദ്നേനേസർ രണ്ടാമന്റെ സഹോദരനുമാകാൻ സാധ്യത.
6 ദാര്യേവേശ്
ദാനിയേൽ 5:31
അഹശ്വേരോശ്‍രാജാവിന്റെ മകൻ (ദാനിയേൽ 9:1)
7 കോരെശ് 1
ദാനിയേൽ കോരെശ് രാജാവിന്റെ ഒന്നാം ആണ്ടു വരെ ജീവിച്ചിരുന്നതായി കാണുന്നു.
(ദാനിയേൽ 1:21) ഇത് കോരശ് രണ്ടാമന്റെ ഒന്നാം ആണ്ടു വരെ ആകാനാണ് സാധ്യത.
കാരണം കോരശ് രാജാവിന്റെ ( കോരശ് ഒന്നാമൻ ആകാൻ സാധ്യത) മൂന്നാം ആണ്ടിൽ ദാനിയേൽ ജീവിച്ചിരുന്നു.
(ദാനിയേൽ 10:1)
8 കോരശ് 2
ദാനിയേൽ 1:21, 2 ദിന 36:26, എസ്രാ 1:1 ഇവിടെയെല്ലാം കാണുന്നത് കോരശ് രണ്ടാമൻ ആകാനാണ് സാധ്യത.
ഈ രാജാവിന്റെ ഒന്നാം ആണ്ടിൽ ദാനിയേൽ മരിക്കുകയും യിസ്രയേൽ സ്വദേശത്തേക്ക് മടങ്ങിവരികയും ചെയ്തു.
എബ്രായബൈബിളിന്റേയും ക്രിസ്ത്യാനികളുടെ പഴയനിയമത്തിന്റേയും ഭാഗമായ ഒരു ഗ്രന്ഥമാണ് ദാനിയേലിന്റെ പുസ്തകം .
നബുക്കെദ്നസ്സർ രാജാവിന്റെ കാലത്ത് (ക്രി.മു. 605 - 562) ബാബിലോണിൽ പ്രവാസിയായിരുന്ന ദാനിയേൽ എന്ന യഹൂദയുവാവ് രാജസേവനത്തിൽ ഉന്നതസ്ഥാനം കൈവരിക്കുന്നതിന്റെ കഥയും അദ്ദേഹത്തിനു ലഭിച്ചതായ  ദർശനങ്ങളുടേയും പ്രവചനങ്ങളുടേയും വിവരണവുമാണ് ഈ കൃതി.
ആറാം നൂറ്റാണ്ടിലെ ബാബിലോൺ പ്രവാസകാലത്തെ ദൈവജ്ഞാനികളിൽ ഒരാളായി സങ്കല്പിക്കപ്പെട്ട ദാനിയേലിനെപ്പറ്റി മുൻനൂറ്റാണ്ടുകളിൽ പ്രചരിച്ചിരുന്ന കഥകൾ ക്രി.
രണ്ടാം നൂറ്റാണ്ടിൽ ലിഖിതരൂപത്തിൽ സമാഹരിക്കപ്പെട്ടത്, യഹൂദരെ നിർബ്ബന്ധപൂർവം യവനീകരിക്കാൻ സെല്യൂക്കിഡ് സാമ്രാട്ടായ അന്തിയോക്കസ് എപ്പിഫാനസ് നടത്തിയ ശ്രമം മൂലമുണ്ടായ മക്കബായ കലാപത്തിനിടെയാണ്.
ഇതിന്റെ രചനാകാലം അന്തിയോക്കസ് രാജാവിന്റെ ക്രി.
164-ലെ മരണത്തിനു തൊട്ടുമുൻപായിരിക്കുമെന്നാണ് മിക്കവാറും ആധുനിക ബൈബിൾ പണ്ഡിതന്മാരുടേയും മതം.
എബ്രായബൈബിളിലെ ഗ്രന്ഥങ്ങളിൽ, ഗണ്യമായൊരു ഭാഗം മറ്റൊരു ഭാഷയിൽ എഴുതപ്പെട്ടിരിക്കുന്നത് എന്ന നിലയേൽ ദാനിയേലിന്റെ പുസ്തകം വ്യത്യസ്തത പുലർത്തുന്നു.
ഇതിൽ ഉപയോഗിച്ചിരിക്കുന്ന രണ്ടാമത്തെ ഭാഷ അരമായ ആണ്.
എബ്രായ ഭാഷയിൽ തുടങ്ങുന്ന പുസ്തകം രണ്ടാം അദ്ധ്യായം നാലാം വാക്യത്തിന്റെ രണ്ടാം ഭാഗം മുതൽ ഏഴാം അദ്ധ്യായത്തിന്റെ അവസാനം വരെ (2:4b-7:28) അരമായ ഭാഷയിലാണ്.
ഇതിലെ ആദ്യത്തെ ആറദ്ധ്യായങ്ങൾ മറ്റൊരാൾ പറയുന്ന രീതിയിലുള്ള ആറ് ആഖ്യാനങ്ങളാണ്.
തുടർന്നു വരുന്ന ആറദ്ധ്യായങ്ങൾ പ്രവാചകൻ സ്വയം നടത്തുന്ന വിവരണമാണ്.
ദാനിയേലിന്റേയും സുഹൃത്തുക്കളുടേയും വിശ്വാസദൃഢത തെളിയിക്കുന്ന കൊട്ടാരം കഥകളും (അദ്ധ്യായങ്ങൾ 1, 3, 6), രാജസ്വപ്നങ്ങൾക്കും ദർശനങ്ങൾക്കും ദാനിയേൽ നൽകുന്ന വ്യാഖ്യാനവുമാണ് (അദ്ധ്യായങ്ങൾ 2, 5) ആദ്യാദ്ധ്യായങ്ങളിൽ.
രണ്ടാം ഭാഗത്ത് ദാനിയേലിന്റെ തന്നെ സ്വപ്നങ്ങളും ഗബ്രിയേൽ മാലാഖ അവയ്ക്കു നൽകുന്ന വ്യാഖ്യാനവുമാണ്.
അവലംബം ↑ Daniel 2:48, Mesoretic text ↑ കേംബ്രിഡ്ജ് ബൈബിൾ സഹകാരി (പുറം 275) ↑ {{ cite book }} : More than one of | pages= and | page= specified ( help )
ദാനിയേൽ (വിവക്ഷകൾ)
ദാനിയേൽ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ദാനിയേൽ (പ്രവാചകൻ) ദാനിയേലിന്റെ പുസ്തകം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ദി പെയിന്റേഴ്സ് ഫാമിലി ഇംഗ്ലീഷ് വിലാസം https://ml.wikipedia.org/wiki/The_Painter%27s_Family_(Jacques_Jordaens)
ചിത്രകാരൻ ജാക്വസ് ജോർഡൻസ് വരച്ച ഫ്ലെമിഷ് ബറോക്ക് ശൈലിയിലുള്ള ഒരു ഓയിൽ പെയിന്റിംഗ് ആണ് ദി പെയിന്റേഴ്സ് ഫാമിലി .
1621-1622 ൽ ഈ ചിത്രം പൂർത്തിയായി.
ചിത്രകാരനും അദ്ദേഹത്തിന്റെ ഭാര്യ കാതറീന വാൻ നൂർട്ടും അവരുടെ ആദ്യ കുട്ടി എലിസബത്തിനെയും ഈ ചിത്രത്തിൽ ചിത്രീകരിച്ചിരിക്കുന്നു.
അവരുടെ പിന്നിലെ സ്ത്രീ അവരുടെ വസ്ത്രധാരണവും പെയിന്റിംഗിലെ സ്ഥാനവും ഒരു വേലക്കാരിയായിരിക്കാമെന്ന് തോന്നുന്നു.
നിലവിൽ ഈ ചിത്രം മാഡ്രിഡിലെ മ്യൂസിയോ ഡെൽ പ്രാഡോയിൽ പ്രദർശിപ്പിച്ചിരിക്കുന്നു.
ദി പെയിൻറേഴ്സ് ഹണിമൂൺ ഇംഗ്ലീഷ് വിലാസം https://ml.wikipedia.org/wiki/The_Painter%27s_Honeymoon
1864-ൽ ഫ്രെഡറിക് ലൈറ്റൺ ചിത്രീകരിച്ച ഒരു എണ്ണച്ചായാചിത്രമാണ് ദി പെയിൻറേഴ്സ് ഹണിമൂൺ.
ഇപ്പോൾ ബോസ്റ്റണിലെ ഫൈൻ ആർട്സ് മ്യൂസിയത്തിൽ ഈ ചിത്രം സൂക്ഷിച്ചിരിക്കുന്നു.